Iroq bosh vaziri vitse-prezident va bosh vazir o‘rinbosari lavozimlarini bekor qildi

Iroq bosh vaziri Haydar Javod Al Abadiy vitse-prezident va bosh vazir o‘rinbosari lavozimini bekor qildi, deb xabar beradi “Kommersant.ru”.

Reuters agentligi qayd etishicha, ushbu qaror davlat budjeti holatini yaxshilash uchun ko‘rilayotgan choralardan biri ekan.
Qaror Vazirlar Kengashi va Iroq Vakillik Kengashiga ma’qullash uchun taqdim etiladi. Al Abadiy yana korrupsion jinoyatlarni tergov qilish qo‘mitasini ham tuzishni rejalashtirmoqda.
Hozirga qadar Iroqda uchta vitse-prezident va uchta bosh vazir o‘rinbosari bor edi.